
Pécs, 2017. július 3.

Nemzeti Parki Termék védjegyeket adtak át Pécsett
SAJTÓANYAG

2017. július 3-án a Duna-Dráva Nemzeti Park Igazgatóság Tettye Oktatási Központjában három helyi kézműves, összesen 17 terméke kapta meg a Duna-Dráva Nemzeti Parki Termék védjegyet.

A Duna-Dráva Nemzeti Park Igazgatóság 2017. tavaszán írt ki pályázatot Nemzeti Parki Termék Védjegy elnyerése tárgyában. A pályázaton busómaszkok, fafaragványok, fa népi játékok, fa játékszerek, fa népi hangszerek, kosarak, fonott háztartási eszközök, fazekas termékek, fekete kerámiák előállítói vehettek részt.

A június 12-én, szakértők – dr. Minorics Tünde néprajzkutató, dr. Ferkov Jakab múzeumigazgató – közreműködésével lezajlott zsűrizés eredményeképp a következő alkotók kaptak Nemzeti Parki Termék Védjegy használatára jogosultságot:
· Rosta Endre busómaszkfaragó
· Udvardi Krisztián busómaszkfaragó
· Tóth Árpád fafaragó
A védjegy használatának célja a védett természeti területeken működő helyi vállalkozások, gazdálkodók, gazdálkodó szervezetek támogatása, termékeik megbecsülésének növelése, piaci lehetőségeik bővítése a környezettudatosság, a térség természeti, táji és kulturális sajátosságainak, hagyományainak megőrzése jegyében. Pályázatunk alkalmával a Duna-Dráva Nemzeti Park Igazgatóság védjegyet adományozott azoknak a jellegzetes helyi, kereskedelmi forgalomba hozható kézműves termékeknek, melyek többnyire természetes alapanyagokból készülnek és igazoltan a Duna-Dráva Nemzeti Park Igazgatóság működési területéről, természetvédelmi oltalom alatt álló területről (nemzeti park, tájvédelmi körzet, természetvédelmi terület, Natura 2000 terület vagy ezen külterületekhez tartozó települések) származnak, valamint előállításuk, motívumviláguk a térség hagyományain alapszik. A pályázatot elnyerők 5 évig jogosultak a védjegy használatára, a termékek megjelennek a nemzetiparkitermek.hu oldalon, valamint számos rendezvényen bemutatásra kerülnek országos szinten.
További információ:
Morber-Simon Beatrix
Duna-Dráva Nemzeti Park Igazgatóság
E-mail: simonb@ddnp.kvvm.hu, Tel.: 30/509-7053
